Τζο Ντ'Αμάτο

Ο Τζο Ντ'Αμάτο (Joe D'amato, πραγματικό όνομα: Αρίστιντε Μασακιέζι, Aristide Massaccesi, 15 Δεκεμβρίου 1936 – 23 Ιανουαρίου 1999) ήταν Ιταλός σκηνοθέτης ενός μεγάλου αριθμού ταινιών τρόμου και πορνό. Θεώρειται ο πατριάρχης του Ιταλικού trash φιλμ. Πολλοί θαυμαστές του τον αποκαλούν "Εντ Γουντ της Ιταλίας" ενώ για κάποιούς άλλους είναι ο "Κακός Εντ Γουντ". Οι δεύτεροι στηρίζουν το χαρακτηρισμό τους στο ότι ο μεν Γουντ προσπαθούσε να κάνει τέχνη, ο Ντ'Αμάτο προσπαθούσε απλά να βγάλει κέρδος από τις ταινίες του. Επιπλέον, ενώ οι ταινίες τους μοιάζουν από πλευράς κακής ηθοποιίας, κακοφτιαγμένων οπτικών εφέ και φτηνών σκηνικών, τα φιλμ του Ντ'Αμάτο είναι πολύ πιο σκοτεινά με θέματα που περιστρέφονται γύρω από μηδενιστικά και μισανθρωπικά μοτίβα.

Ο Ντ'Αμάτο χρησιμοποιούσε συχνά ανορθόδοξες μεθόδους για να φτιάχνει τις ταινίες του (πολύ συχνά έκλεβε υλικό από άλλες ταινίες), προσπαθούσε να σοκάρει το κοινό (ένα από τα "μαλακά πορνό" του με ηρωίδα την Εμμανουέλλα έχει ως θέμα τον κανιβαλισμό) και να δημιουργεί θόρυβο γύρω από το όνομα του (σε μια από τις ταινίες του, το Antropophagus, υπάρχει μια σκηνή κανιβαλισμού ενός ανθρώπινου εμβρύου) κερδίζοντας έτσι τον τίτλο του trash σκηνοθέτη. Δούλευε με αναρίθμητα ψευδώνυμα, πολλές φορές ακόμη και γυναικεία. Για το λόγο αυτό πιστεύεται ότι υπάρχουν ακόμα ταινίες του που δεν έχουν "ανακαλυφθεί", ταινίες που έγραψε και σκηνοθέτησε με κάποιο άγνωστο μέχρι στιγμής ψευδώνυμο. Είναι κοινά αποδεκτό ότι ένα πολύ μικρό μόνο μέρος από τα πορνογραφικά του φιλμ έχει αναγνωριστεί σαν δικό του έργο.

Όσοι τον γνώριζαν υποστηρίζουν ότι, ενώ απολάμβανε την δουλειά του σκηνοθέτη, ενδιαφέρονταν περισσότερο για το όποιο πιθανό κέρδος μπορεί να του απέφεραν. Κάτι τέτοιο είναι παραπάνω από εμφανές από μια σειρά χτυπητών αντιγραφών που έχει κάνει:

 Μια από τις πρώτες του δουλειές ήταν ένα γουέστερν με τίτλο For One Thousand Dollars per Day, γυρισμένο λίγους μόλις μήνες μετά την επιτυχία της ταινίας For a Few Dollars More (ελλ. Για Μια Χούφτα Δολλάρια) του επίσης Ιταλού σκηνοθέτη Σέρτζιο Λεόνε.
 Το 1981 ο Ντ'Αμάτο γυρίζει το Caligula 2, το οποίο διαφήμισε σαν συνέχεια της ταινίας του 1979 Caligula, χρησιμοποιώντας ακόμα και μια παραπλήσια αφίσα.
 Λίγους μήνες μετά την προβολή του Κόναν Ο Βάρβαρος το 1982, ο Ντ'Αμάτο γράφει και σκηνοθετεί το Ατόρ Ο Ανίκητος, μια ταινία για έναν Σκανδιναβό πολεμιστή που ξεκινάει ένα επικό ταξίδι απέναντι σε μυθικά τέρατα προκειμένου να σώσει την αγαπημένη του. Δυο χρόνια μετά όταν βγαίνει η συνέχεια του Κόναν γυρίζει σε μερικούς μήνες τη συνέχεια του Ατόρ πάλι με παρόμοιο σενάριο και κλεμμένο από άλλες ταινίες υλικό. Όταν μετά από λίγο καιρό ανακοινώθηκε ότι δεν θα γυριστεί άλλη ταινία με τον Κόναν ο Ντ'Αμάτο δήλωσε ότι δεν θα έκανε άλλες ταινίες με τον Ατόρ.

Μια δημοφιλής (αλλά ανεπιβεβαίωτη) εικοασία κυκλοφόρησε στο internet το 2005, σύμφωνα με την οποία ο θάνατος του οφείλονταν σε καρδιακή προσβολή που έπαθε κατά τη διάρκεια των γυρισμάτων μιας ταινίας πορνό, στο σπίτι του.

Είχε ένα γιο (Ντανιέλε Μασακιέζι), ο οποίος μετακόμισε στις Ηνωμένες Πολιτείες Αμερικής και σήμερα δουλεύει σαν οπερατέρ, έχοντας συμμετάσχει σε γνωστές ταινίες όπως Cold Mountain, Χάνιμπαλ, και Το Βασίλειο των Ουρανών.

Επιλεγμένη Φιλμογραφία 

 Troll 3 (1990)
 Top Model (1988) 
 Pomeriggio caldo (1987) 
 Undici giorni, undici notti (1986) 
 Voglia di guardare (1986) 
 Il Piacere (1985) 
 Ator l'invincibile II(1984)
 L'Alcova (1984) 
 Absurd (1981 (με το όνομα Peter Newton)
 Ator l'invincibile (1982) (με το όνομα David Hills) 
 Caligola: La Storia mai raccontata (1981) (με το όνομα David Hills'')
 Holocausto porno (1980)
 Antropophagus (1980)
 Orgasmo nero (1980)
 Buio Omega (1979)
 Le Notti erotiche dei morti viventi (1979)
 Immagini di un convento (1979)
 Emanuelle e gli ultimi cannibali (1977) 
 Emanuelle - perchè violenza alle donne? (1977)
 Emanuelle in America (1977)

Τα ψευδώνυμα 

 Sarah Asproon 
 Donna Aubert 
 Stephen Benson 
 Steve Benson
 Anna Bergman 
 John Bird 
 Alexandre Borski 
 Alexandre Borsky 
 James Burke 
 Lee Castle 
 Lynn Clark
 O.J. Clarke 
 Hugo Clevers 
 Joe De Mato 
 Michael Di Caprio 
 Dario Donati 

 Raf Donato 
 Romano Gastaldi 
 Robert Hall
 Richard Haller
 David Hills 
 Igor Horwess 
 George Hudson 
 Gerry Lively 
 Kevin Mancuso 
 A. Massaccesi
 Aristice Massaccesi 
 Aristide Massaccesi
 Arizona Massachuset 
 Andrea Massai 
 J. Metheus 
 Peter Newton 
 Una Pierre

 Zak Roberts 
 Tom Salima
 John Shadow 
 Federico Slonisco 
 Frederick Slonisco 
 Fédérico Slonisco 
 Dan Slonisko 
 Frederick Slonisko 
 Frederico Slonisko 
 Frederic Slonisko 
 Frederiko Slonisko 
 Fred Slonisko 
 Chana Lee Sun 
 Chang Lee Sun 
 Michael Wotruba 
 Robert Yip

Παραπομπές

Εξωτερικοί σύνδεσμοι 

 O Τζο Ντ'Αμάτο στην IMDb
 Ο Τζο Ντ'Αμάτο στο b-movies.gr
 Εκτενές αφιέρωμα στον Τζο Ντ'Αμάτο στο b-movies.gr

Ιταλοί σκηνοθέτες πορνογραφικών ταινιών
Ιταλοί παραγωγοί πορνογραφικών ταινιών
Ιταλοί σκηνοθέτες κινηματογράφου